In nomine Domini Dei eterni et Salvatoris nostri Jesu Christi, Karolus, divina propitiante clementia, imperator augustus. Si utilitatibus locorum servorumque Dei in eisdem degentibus opem nostre celsitudinis exercemus, numen ac per hoc ad æternam beatitudinem omnino venturos nos minime dubitamus. Proinde notum esse volumus omnium sancte Dei ecclesie nostrisque fidelium, tam presentium quam et futurorum, quod adeuntes nostre serenitatis genua Aledrannus dilectus nobis comes et Warnulfus dilectissimus nobis prœsul, humiliter flagitaverunt mansuetudini nostre ut canonicis beati Marcelli martiris, in pago Lugdunensi, in vico qui dicitur Hubiliacus, sempiternum apostolici privilegii stabilimentum concederemus. Itaque libuit nostre celsitudini eorum saluberrimis adquiescere postulationibus, et, tam pro veneratione summi martiris, quam et nostris relaxandis piaculis, quicquid in illorum sonat privilegiis, cœterisque acquisitionum cartulis, habendo concessimus. Videlicet quicquid Guntrannus rex, ejusdem loci fundator, ibi condonavit atque concessit; terram scilicet in circuitu tam longe quam prope adjacentem, ecclesiam beati Eusebii supra segunne fluvio sitam cum omnibus ad se pertinentibus, ecclesiam beati Juliani sitam in Siniciaco villa, portum etiam in urbe Cabilonensi, Girgiaco villam cum ecclesia, Mercuriaco etiam sub integritate, Floriacum, Oniacum, Liliacum, Arcum, Patriciacum, Rofiacum, Trevaus, Canevas, Letua, Escociolas, Alciacum, Virimacum, Vaciacum, ecclesiam scilicet in monte Laschone sitam, nec non et Dontiacum cum omnibus ad se juste et legaliter pertinentibus, Sauriacum et Castenedum, fiscum etiam qui vocatur Saltiacus et Bellanavim sub integritate, potestatem etiam que dicitur Vallis aurea, Vetus molinum et Petra jovis, Meriliacum, Saviniangas, Roccas et Aquis, et in villa Boserontis mansa XII, nec non deinceps quicquid ibi venerandus rex contulit in quocumque loco et pago. Statuimus etiam in nostre altitudinis precepto concedendo, ut nullus Burgundiæ dux, seu Cabilonensis ecclesie episcopus, sive ejusdem urbis comes aut judex publicus, aut exactionarios, aut mansionaticos vel paradas faciendum, nec homines illius loci procul aut juxta sitos, tam ingenios quam servos, distringendum, judiciaria potestas exigere minime audeat. Concedimus etiam nonas et decimas ex omnibus ejusdem ecclesie villis; et si quis intra munitatem eorum infra duobus milibus confugium fecerit, nullus eum inde abstraere, sine licentia abbatis vel senioris prœfati loci, prœsumat. Ut autem preceptum hoc nostre auctoritatis inviolabile sempiternam in omnipotentis nomine obtineat vigorem, diuturnisque valeat durare temporibus, manu propria firmavimus et annulo nostro subsignari jussimus. Sigillum Karoli gloriosissimi regis. Salomon notarius ad vicem Liutuardi archicancellarii recognovi et subscripsi. Data pridie idus junii, anno ab incarnatione Domini DCCCLXXII°, indictione VI; anno vero regni Domini Karoli imperatoris V°. Imperii autem II. Auctum ad Gundulfi villam in Dei nomine feliciter. Amen.